Der kan være mulighed for at aftale afdragsfrihed med os på nogle boliglån. Her udskyder du tilbagebetalingen, men du skal stadig betale renter og bidrag (på realkreditlån). Du kommer til at betale mere i renter og bidrag samlet set på et boliglån eller et realkreditlån med afdragsfrihed.
Afdragsfrihed på realkreditlånet kan være en god ide, hvis din boligfinansiering består af et banklån med højere rente end på realkreditlånet – eller alternativt har forbrugsgæld ved siden af boligfinansieringen. Så kan du bruge afdragsfriheden til at betale hurtigere af på den dyrere gæld. Dermed slipper du af med denne hurtigere – og sparer penge i form af færre renteudgifter i det lange løb.
Vær opmærksom på at du er mere sårbar, hvis boligpriserne falder, når du ikke afdrager på dit boliglån og har en relativ høj gæld i din bolig – hvis du f.eks. bruger besparelsen på forbrug. Det kan nemlig resultere i, at du kommer til at skylde mere, end din bolig er værd.